ຜູ້ຕາງໜ້າຍີ່ປຸ່ນ ເດີນທາງໄປເກົາຫຼີເໜືອ ເພື່ອໂອ້ລົມກັນ ເລື້ອງການລັກພາໂຕ ຊາວຍີ່ປຸ່ນ
ເກົາຫຼີເໜືອຍອມຮັບ ໃນການລັກພາໂຕ ພົນລະເມືອງຍີ່ປຸ່ນໄປ ເພື່ອເອົາໄປເຝິກແອບ ສາຍລັບຂອງຕົນ.
ເຈົ້າໜ້າທີ່ຍີ່ປຸ່ນກຸ່ມນຶ່ງ ເດີນທາງໄປຍັງພຽງຢ້າງໃນວັນຈັນມື້ນີ້ ເພື່ອໄປຮັບເອົາຂ່າວຫຼ້າສຸດ ກ່ຽວກັບການສືບສວນສອບສວນ ຂອງເກົາຫຼີເໜືອ ກ່ຽວກັບຊະຕາກຳຂອງພວກພົນລະເມືອງຍີ່ປຸ່ນ ທີ່ຖືກລັກຈັບໂຕໄປເມື່ອຫຼາຍທົດສະວັດຜ່ານມາ ໃນລະຫວ່າງການຢ້ຽມຢາມເປັນເວລາ 4 ມື້ ຄະນະຜູ້ຕາງໜ້າ ຍີ່ປຸ່ນຈະທຳການພົບປະຫາລື ກັບຄະນະກຳມະການສືບສວນ ສອບສວນພິເສດຂອງເກົາຫຼີເໜືອ ກ່ຽວກັບເລື້ອງການລັກພາໂຕ ພົນລະເມືອງຍີ່ປຸ່ນນີ້ ເກົາຫຼີເໜືອຍອມຮັບ ໃນການລັກພາໂຕພົນລະເມືອງຍີ່ປຸ່ນໄປ ໃນ ລະຫວ່າງຊຸມປີ 1970ເພື່ອເອົາໄປເຝິກແອບພວກສາຍລັບຂອງຕົນ ເກົາຫຼີເໜືອໄດ້ສົ່ງພົນ ລະເມືອງຍີ່ປຸ່ນ 5 ຄົນກັບຄືນປະເທດ ແຕ່ກ່າວອ້າງວ່າ ສິບກວ່າຄົນໄດ້ເສຍຊີວິດໄປແລ້ວ ຍີ່ປຸ່ນໄດ້ກົດດັນເພື່ອຢາກໄດ້ຂໍ້ມູນຕື່ມອີກ ກ່ຽວກັບຊະຕາກຳຂອງພວກທີ່ຖືກລັກຈັບໂຕໄປ ແລະບຸກຄົນອື່ນໆ ທີ່ທາງໂຕກຽວເຊື່ອວ່າ ໄດ້ຖືກລັກຈັບໂຕໄປເຊັ່ນກັນນັ້ນ